TRUE บวกต่อ4% โบรกฯเชียร์ซื้อได้ประโยชน์มากสุด คสช.เตรียมใช้ม.44 ยืดชำระค่าคลื่น 900MHz
TRUE บวกต่อ4% โบรกฯเชียร์ซื้อได้ประโยชน์มากสุด คสช.เตรียมใช้ม.44 ยืดชำระค่าคลื่น 900MHz โดย ณ เวลา 10.36 น. อยู่ที่ระดับ 5.40 บาท บวก 0.20 บาท หรือ 3.85%  ด้วยมูลค่าซื้อขาย 556.28 ล้านบาท
11 เม.ย. 2562

ผู้สื่อข่าวรายงานว่า บริษัท ทรู คอร์ปอเรชั่น จำกัด (มหาชน) หรือ TRUE ณ เวลา 10.36 น. อยู่ที่ระดับ 5.40 บาท บวก 0.20 บาท หรือ 3.85%  ด้วยมูลค่าซื้อขาย 556.28 ล้านบาท ราคาหุ้นวิ่งแรงในรอบกว่า 1 เดือน โดยเทียบตั้งแต่หุ้นขึ้นไปทดสอบระดับ 5.10 บาท เมื่อวันที่ 28 ก.พ.62

บล.กรุงศรี ระบุในบทวิเคราะห์วันนี้(11เม.ย.62) บริษัท ทรู คอร์ปอเรชั่น จำกัด (มหาชน) หรือ TRUE (ซื้อ/เป้า 6.8) ได้ Sentiment บวกจากข่าว คสช.เตรียมใช้มาตรา 44 ยืดค่าไลเซนต์คลื่น 900MHz งวดสุดท้ายให้ผู้ประกอบการมือถือเพื่อจูงใจให้เกิดการประมูลคลื่น 5G มอง TRUE ได้ประโยชน์มากสุด 1) มีกำไรเพิ่มขึ้นจากค่าใช้จ่ายดอกเบี้ยที่คาดว่าจะลดลง 2 พันล้านบาทต่อปี 2) ลดแรงกดดันต่อประเด็นของการเพิ่มทุน และ 3) Valuation เพิ่มขึ้นจาก Cash outflow  ที่ลดลง